Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
21 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังผันผวนต่อเนื่อง พลิกกลับมาลงแรงหลังรีบาวด์วานนี้ ก่อนปิดครึ่งวันเช้าที่ระดับดัชนี 1,645.27 จุด ด้วยมูลค่าซื้อขายราว 2.67 หมื่นล้านบาท ทั้งนี้ ผลจากแรงขายของกลุ่มพลังงาน(ENERG) กลุ่มธนาคาร(BANK) และกลุ่มพาณิชย์(COMM) ที่กดดันตลาดปรับลงแรงเช้านี้
มุมมองตลาดช่วงบ่าย: กราฟรายวัน SET กลับแกว่งหลุดแนวรับ 1,650 จุด ทางเทคนิคเครื่องมือ ADX ชี้เทรนด์ขาลงที่แข็งแกร่ง โดยแกว่งมากกว่าระดับ 30% ขณะที่ RSI สะท้อนโมเมนตัมอ่อน โดยกลับชี้ลงใน Oversold Zone อีกครั้ง ฉะนั้น มองภาพตลาดบ่ายนี้ผันผวนต่อเนื่อง จับตาแนวรับ Previous Low 1,634 จุด หากหลุดมองลงต่อแนวรับถัดไป 1,600 จุด โดยมีแนวต้าน 1,650 จุด(Support becomes Resistance)
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนเน้นถือเงินสดต่อ
Point of View
เลือกจับตาหุ้น GPSC จากกราฟรายวัน ราคาพลิกกลับมาเทรดต่ำกว่าเส้นค่าเฉลี่ยเคลื่อนที่ 100 วัน ประกอบการเคลื่อนไหวเริ่มแกว่งกด High ต่ำลง ทางเทคนิคเครื่องมือ MACD โค้งลงติดลบ ขณะที่ Slow Stochastic ให้สัญญาณขาย ชี้โมเมนตัมเชิงลบต่อ GPSC มองหาก GPSC ปิดหลุดแนวรับ 68.25 บาทเป็นจังหวะน่า Follow Short มองอาจปรับตัวลงทดสอบแนวรับถัดไป 64.00 บาท อย่างไรก็ดี Stop Loss หากราคาเป็นทะลุแนวต้าน 68.25 บาทอีกครั้ง